***Namaste*** (sanskritā un hindi: नमस्ते, sanskritā izrunā: [n̪ɐˈmɐs̪.t̪eː], bet hindi izrunā: [nəˈmə.ste]  ( klausīties), dažkārt izrunāts kā *namaskāra* un *namaskāraṃ*) ir tradicionāls hinduistu sveiciens. Vārda izrunā tiek uzsvērta pēdējā zilbe. Mūsdienās tas tiek lietots Indijas subkontinentā, Dienvidaustrumāzijā un hinduistu diasporā visā pasaulē. To izmanto gan sasveicinoties, gan atvadoties. *Namaste* parasti tiek izrunāts, nedaudz paklanoties, ar sakļautām rokām, pirksti ir vērsti uz augšu, īkšķi atrodas tuvu krūtīm. Šo žestu sauc par ***Añjali Mudrā***; poza, kādā tas tiek veikts, ir ***Pranamasana***.

Hinduismā tas nozīmē "es paklanos dievišķajam tevī". *Namaste* var izrunāt arī bez žesta, vai arī žests var tikt veikts bez vārdiem.

Etimoloģija, nozīme un izcelsme
-------------------------------

Indiešu aktrise Aišvarija Raja veic *Namaste* žestu
*Namaste* (*Namah* + *te*, Dēvanāgarī : नम: + ते = नमस्ते) ir atvasināts no sanskrita un ir vārda *namah* un vietniekvārda *te* otrās personas datīva enklītiskās formas kombinācija. Vārds *namaḥ* pirms skaņas *te* iegūst *sandhi* formu *namas*.

Termins *namas* ir atrodams vēdiskajā literatūrā. Vārds *Namas-krita* parādās hinduistu svētajos rakstos Rigvēdā, piemēram, *Vivaha Sukta 10.85.22.* pantā "pielūgsmes, pielūgšanas" nozīmē, savukārt *Namaskara* parādās "pielūgšanas, godināšanas, sveiciena" nozīmē. Tā ir godināšanas, pielūgšanas, godbijības izpausme vēdiskajā literatūrā un pēcvēdiskajos tekstos, piemēram, *Mahabharatā*.

Mūsdienu laikmetā *Namah* nozīmē "paklanīšanos", "pakļaušanos", "godbijīgu sveicienu" vai "pielūgšanu" un *te* nozīmē "tev" (vārda *tvam* vienskaitļa datīvs).

Izrakumi Indas ielejas civilizācijā ir atklājuši daudzas vīriešu un sieviešu terakotas figūras, kas sakļāvušas rokas *Namaste* sveicienā. Šie arheoloģiskie atradumi ir datēti ar laikposmu no 3000. gada līdz 2000. gadam pirms mūsu ēras.

Añjali Mudrā
------------

 Japāņu bodisatvas Seishi statuja *Añjali Mudrā* pozā
**Añjali Mudrā** (sanskritā: अञ्जलि मुद्रा, *sveiciena zīmogs)*, ir ar Indijas reliģijām saistīts roku žests, kas tiek praktizēts visā Āzijā un ārpus tās. To izmanto kā cieņas zīmi un apsveikumu Indijā, Šrilankā, Nepālā, Butānā, Birmā, Taizemē, Laosā, Kambodžā un Indonēzijā, to izmanto arī Austrumāzijas budistu, daoistu un sintoistu vidū, kā arī jogas praktiķu un līdzīgu tradīciju piekritēju vidū. Žests ir iestrādāts daudzās jogas āsanās un tiek izmantots dievību pielūgšanā daudzās Austrumu reliģijās.

### Etimoloģija

*Anjali* sanskritā nozīmē "dievišķais upuris", "godbijības žests", "svētība", "sveiciens" un ir atvasināts no *anj*, kas nozīmē "godāt vai svinēt".

*Mudra* nozīmē "zīmogs" vai "zīme". Tādējādi frāzes nozīme ir "sveiciena zīmogs".

Žests ir pazīstams arī kā *hrdayanjali mudra*, kas nozīmē "godbijība pret sirds zīmogu" (no *hrd*, kas nozīmē "sirds") un *atmanjali mudra* nozīmē "godbijība pret sevis zīmogu" (no *atman*, kas nozīmē "sevis").

Lietojums
---------

Žests tiek plaši izmantots visā Indijas subkontinentā, Āzijas daļās un ārpus tām, kur ir migrējuši dienvidu un dienvidaustrumu Āzijas izcelsmes cilvēki. *Namaste* jeb *Namaskar* tiek izmantots kā cieņas pilns apsveikuma veids, atzīstot un uzņemot radinieku, viesi vai svešinieku. Dažos gadījumos *Namaste* izmanto, lai izteiktu pateicību par piedāvāto vai sniegto palīdzību un pateiktos kādam par viņa dāsno laipnību.

* Hinduistu vīrietis izpilda NamasteHinduistu vīrietis izpilda *Namaste*
* Devītā rinda no augšas, pēdējais vārds Rigvēdu manuskriptā ir namas "godbijīgas pielūgšanas" nozīmēDevītā rinda no augšas, pēdējais vārds Rigvēdu manuskriptā ir *namas* "godbijīgas pielūgšanas" nozīmē
* Statuja Namaste pozā taizemiešu templīStatuja *Namaste* pozā taizemiešu templī

Atsauces
--------

1. ↑  Zemēs, kur dominē telugu valoda vai malajālama
2. 1 2  [a] K V Singh. *Hindu Rites and Rituals: Origins and Meanings*. Penguin Books, 2015. 123–124. lpp. ISBN 978-0143425106.
3. ↑  Sanskrit English Disctionary Archived 2016. gada 23. augustā, *Wayback Machine* vietnē. University of Koeln, Germany
4. 1 2  Constance Jones and James D. Ryan, *Encyclopedia of Hinduism*, ISBN 978-0-8160-5458-9, p. 302
5. ↑  Chatterjee, Gautam (2001), Sacred Hindu Symbols, Abhinav Publications, pp. 47–48
6. 1 2  Ying, Y. W. Coombs, M. & Lee, P. A. (1999), "Family intergenerational relationship of Asian American adolescents", *Cultural Diversity and Ethnic Minority Psychology*, 5(4), pp. 350—363
7. ↑  Sunder John Boopalan. *Memory, Grief, and Agency*. Springer International, 2017. 1–20. lpp. ISBN 978-3-319-58957-2.
8. ↑  Thomas Burrow, *The Sanskrit Language*, pp. 263—268
9. ↑  Thomas Burrow, *The Sanskrit Language*, pp. 100—102
10. ↑  Namah Archived 2014. gada 27. augustā, *Wayback Machine* vietnē. Sanskrit Dictionary
11. ↑  "उदीर्ष्वातो विश्वावसो **नमसेळा महे त्वा** । अन्यामिच्छ प्रफर्व्यं सं जायां पत्या सृज ॥२२॥, Griffith translates it as, "Rise up from hence, Visvavasu, **with reverence we worship thee**. Seek thou another willing maid, and with her husband leave the bride; RV, Griffith, Wikisource; other instances include RV 9.11.6 and many other Vedic texts; for a detailed list, see Maurice Bloomfield, Vedic Concordance, Harvard University Press
12. ↑  Monier Monier-Williams, Sanskrit-English Dictionary with Etymology Namas, Oxford University Press, p. 528
13. ↑  namas, Monier-Williams Sanskrit-English Dictionary 1899 edition], Harvard University update (2008)
14. ↑  "Cologne Digital Sanskrit Lexicon", Cologne Digital Sanskrit Dictionaries, University of Cologne. Atjaunināts: March 24, 2012
15. ↑  Sharma & Sharma (2004), Panorama of Harappan Civilization, ISBN 978-8174790576, Kaveri Books, page 129
16. ↑  Origins of Hinduism Archived 2014. gada 26. februārī, *Wayback Machine* vietnē. Hinduism Today, Volume 7, Issue 2 (April/May/June), Chapter 1, p. 3
17. ↑  Seated Male in Namaskar pose Archived 2014. gada 23. februārī, *Wayback Machine* vietnē. National Museum, New Delhi, India (2012)
18. ↑  S Kalyanaraman, Indus Script Cipher: Hieroglyphs of Indian Linguistic Area, ISBN 978-0982897102, pp. 234—236
19. 1 2  Shiva Rea. «For Beginners: Anjali Mudra». Yoga Journal, 2018. gada 12. marts. Arhivēts no oriģināla, laiks: 2009. gada 11. jūnijā. Skatīts: 2019. gada 16. novembrī.
20. 1 2 3  «Salutation Seal». Yoga Journal. 2017. gada 15. maijs.
21. ↑  Joseph Shaules (2007), Deep Culture: The Hidden Challenges of Global Living, ISBN 978-1847690166, pp. 68—70

Ārējās saites
-------------

* The meaning of Namaste *Yoga Journal*
* Modes of Greetings in Kashmiri, Indian Institute of Language Studies
* Ancient Indus Valley Seal print showing Namaste/anjali mudra, CSU Chico

|  |  |
| --- | --- |
|  | Vikikrātuvē par šo tēmu ir pieejami multivides faili. Skatīt: ***Namaste*** |

Wiktionary
Brīvajā vārdnīcā ir vārds ***namaste***

|  |  |  |
| --- | --- | --- |
| 

|  |  |
| --- | --- |
| Autoritatīvā vadība | 
* NDL: 00562259

 |

 |